**Rihards Jānis Ķullītis** (dzimis 1996. gada 20. maijā Rīgā), labāk pazīstams kā ***PRUSAX***, ir latviešu reperis, dziedātājs un dziesmu autors. Sākotnēji bija pazīstams kā grupas *New Wavy* dalībnieks. Viņš guva popularitāti ar dziesmām "Sporta Stundas", "Pirmais Līgā" un "Repa Spēles Terorists".

2019. gadā, *PRUSAX* izdeva savu debijas albumu *A+* ar 14 dziesmām, kuru prezentācijas koncerts notika 11. oktobrī klubā *de flou*.

Biogrāfija
----------

Ķullītis auga Rīgas Pārdaugavā, Dzirciemā. Jaunībā viņš bija aizņemts ar skeitošanu kopā ar draugiem.

Mūzikas karjera
---------------

### 2017—2018: "Sporta Stundas" un "Pirmais Līgā"

2017. gadā *PRUSAX* izdeva savu debijas dziesmu "XVIZITS", kopā ar Püce. *New Wavy* 2017. gada novembrī izdeva singlu "Sporta Stundas", kurā piedalās *PRUSAX*. Dziesma deva *New Wavy* lielu popularitāti. Vēlāk nākamajā mēnesī, *New Wavy* izdeva savu debijas studijas albumu *Noķer Vilni*, kurā *PRUSAX* piedalijās dziesmās "Sporta Stundas" un "Aloe Vera".

2018. gada janvārī, *New Wavy* izdeva savu debijas EP *Komodo*, kurā *PRUSAX* piedalijās vienā dziesmā "Bez Viņiem". 2018. gada aprīli, *New Wavy* piedalijās Singapūras Satīns singlā "FLEXKURSIJA", kuru izpildija *PRUSAX*. 2018. gada maijā, *New Wavy* izdeva savu otro studijas albumu *Jaunais Vilnis*, kurā *PRUSAX* piedalijās piecās dziesmās "Augstu / Zemu", "Mērce", "Riču Raču", "Kilogramu Mugursomā" un "Truba". 2018. gada oktobrī, *New Wavy* izdeva savu trešo studijas albumu *Banda* kopā ar rolands če un xantikvariāts, kurā *PRUSAX* piedalās divās dziesmās "Diez Kapēc" un "Pumpē Agresīvi". 2018. gada decembrī, *PRUSAX* izdeva savu dziesmu "Pirmais Līgā" kas kļuva ļoti populāra. Pēc singla izdošanas, *PRUSAX* sāka darboties pie sava debijas studijas albuma *A+*, kas beigās tika izlaists 2019. gada septembrī.

### 2019—2020: *A+* un singli

2019. gada aprīli, *PRUSAX* izdeva singlu "Repa Spēles Terorists". 2019. gada maijā, *PRUSAX* izdeva singlu "Arigato", kurā piedalās *Steps*. 2019. gada augustā, *PRUSAX* izdeva singlu "Moshpit". 2019. gada 23. septembrī, *PRUSAX* izdeva debijas studijas albumu *A+*. Albumā piedalās vairāki viesmākslinieki — Ozols, rolands če, xantikvariāts, *Steps*, *Teacha* un *Trench Mafia Locco*. Tieši pēc albuma izlaišanas, *PRUSAX* piedalījās repera *Steps* debijas studijas albuma "Jaunais (albums)", dziesmā "Runā To Sūdu!" 2019. gada decembrī, *PRUSAX* izdeva mūzikas videoklipu viņa dziesmai "Tev Nav Vietas Šeit".

2020. gada februārī, *PRUSAX* izdeva singlu "Autopilots", kurā piedalās *Steps*. 2020. gada martā, *PRUSAX* izdeva singlu "Palī Dzēs", kopā ar VIŅA.

### 2021—pašlaik: *Nemīz, būs OK!* un gaidāmais albums

2021. gada februārī, *PRUSAX* izlaida savu debijas EP *Nemīz, būs OK! ,* kas satur trīs dziesmas. 2022. gada martā, *PRUSAX* izdeva singlu "W (Kā pienākas)". 2022. gada aprīlī, *PRUSAX* piedalījās repera rolands če studijas albumā *visurgājējs*, dziesmā "nevari nopirkt". 2022. gada jūnijā, *PRUSAX* piedalījās repera *Steps* otrajā studijas albumā *Slikc Sunc*, dziesmā "Asins Uz Kedām".

Diskogrāfija
------------

### Studijas albumi

* *A+* (2019)

### EP

* *Nemīz, būs OK!* (2021)

### Singli

* "Sporta Stundas" ar New Wavy (2017)
* "Pirmais Līgā" ar New Wavy (2018)
* "Repa Spēles Terorists" (2019)
* "Arigato" piedalās Steps (2019)
* "Moshpit" (2019)
* "Autopilots" piedalās Steps (2020)
* "Palī Dzēs" piedalās VIŅA (2020)
* "W (Kā pienākas)" (2022)
* ''Sidequest'' (2023)
* ''TJZ'' (2024)

Latvijas mūzikas ierakstu gada balvas
-------------------------------------

Nominācijas:

* Debija (Mūzikas ierakstu gada balva "Zelta Mikrofons") — *A+*
* Hip-hopa mūzikas albums (Mūzikas ierakstu gada balva "Zelta Mikrofons") — *A+*

Atsauces
--------

1. ↑  «"Huļi manā zivī ir kauli". Jaunais reperis Prusax izdod debijas albumu». *tvnet.lv*. 2019. gada 23. septembrī. Skatīts: 2022. gada 7. jūnijā.
2. ↑  «Foto: Nepiedienīgi žesti un izlieti dzērieni. Reperis Prusax prezentē debijas albumu». *Apollo*. 2019. gada 12. oktobrī. Skatīts: 2022. gada 7. jūnijā.

Ārējās saites
-------------

* *Twitter* profils
* *Instagram* profils
* *Facebook* profils
* *SoundCloud* profils
* *YouTube* profils